*Lēmuma projekts*

**Par Alūksnes novada teritorijas plānojuma 2028.-2040. gadam izstrādes uzsākšanu**

Pamatojoties uz Pašvaldību likuma 48. panta trešo daļu, Teritorijas attīstības plānošanas likuma 12. panta pirmo daļu un 23. pantu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 75. punktu,

1. Uzsākt Alūksnes novada teritorijas plānojuma (turpmāk – Teritorijas plānojums) 2028.-2040.gadam izstrādi.
2. Apstiprināt darba uzdevumu Teritorijas plānojuma izstrādei saskaņā ar pielikumu.
3. Par Teritorijas plānojuma izstrādes vadītāju apstiprināt Alūksnes novada pašvaldības Būvvaldes teritorijas plānotāju Vinetu Podziņu.
4. Ar domes priekšsēdētāja rīkojumu izveidot darba grupu Teritorijas plānojuma izstrādei.
5. Lēmumu par Teritorijas plānojuma izstrādes uzsākšanu ievietot Teritorijas attīstības plānošanas informācijas sistēmā (TAPIS) un pašvaldības tīmekļa vietnē [www.aluksne.lv](http://www.aluksne.lv).
6. Paziņojumu par Teritorijas plānojuma izstrādes uzsākšanu publicēt pašvaldības tīmekļa vietnē [www.aluksne.lv](http://www.aluksne.lv), pašvaldības informatīvajā izdevumā “Alūksnes Novada Vēstis” un Latvijas Republikas oficiālajā izdevumā “Latvijas Vēstnesis”.
7. Lēmumu nosūtīt darba uzdevumā minētajām institūcijām.

Pielikums

Alūksnes novada pašvaldības domes

\_\_\_\_\_\_\_\_ sēdes lēmumam Nr.\_\_\_

**DARBA UZDEVUMS**

**Alūksnes novada teritorijas plānojuma 2028. - 2040.gadam izstrādei**

1. **Teritorijas plānojuma izstrādes pamatojums un mērķis**
	1. Teritorijas plānojuma izstrādes pamatojums:
		1. Pašvaldību likuma 4. panta pirmā daļas 15. punkts un 10. panta pirmās daļas 1. punkts;
		2. Attīstības plānošanas sistēmas likuma 10. pants;
		3. Teritorijas attīstības plānošanas likuma 12. panta pirmā daļa un trešā daļa;
		4. Alūksnes novada ilgtspējīgas attīstības stratēģija 2012.-2030. gadam;
		5. Ministru kabineta 2014. gada 14. oktobra noteikumi Nr. 628 “Noteikumi par pašvaldību teritorijas attīstības plānošanas dokumentiem” (turpmāk – MK noteikumi Nr. 628);
		6. Ministru kabineta 2013. gada 30. aprīļa noteikumi Nr. 240 “Vispārīgie teritorijas plānošanas, izmantošanas un apbūves noteikumi” (turpmāk – MK noteikumi Nr.240).
	2. Plānojuma izstrādes mērķis ir atbilstoši Alūksnes novada attīstības stratēģiskajiem mērķiem un telpiskās attīstības perspektīvai izstrādāt efektīvu novada plānošanas instrumentu Alūksnes novada ilgtermiņa attīstības īstenošanai teritorijas izmantošanas aspektā.
2. **Galvenie izstrādes uzdevumi**
	1. Teritorijas plānojumu izstrādāt saskaņā ar nacionālā un reģionālā līmeņa teritorijas attīstības plānošanas dokumentiem, Alūksnes novada ilgtspējīgas attīstības stratēģijā 2012.–2030. gadam noteiktajiem uzdevumiem un plānoto telpiskās attīstības perspektīvu.
	2. Plānojuma izstrādē nodrošināt teritorijas plānošanas jomā pieņemto lēmumu pēctecību, interešu apzināšanu, izvērtējot blakus esošo novadu – Smiltenes, Gulbenes un Balvu novada pašvaldību plānošanas dokumentus.
	3. Teritorijas plānojuma izstrādē ņemt vērā valsts plānošanas dokumentus, kas saistīti ar atsevišķu nozaru attīstību.
	4. Teritorijas plānojuma izstrādes laikā saņemt nosacījumus un atzinumus no institūcijām, kuras noteiktas darba uzdevuma 3.punktā.
	5. Teritorijas plānojuma risinājumos realizēt un integrēt Attīstības stratēģijā noteiktās galvenās Alūksnes novada telpiskās attīstības vadlīnijas:
		1. perspektīvās rūpniecības un loģistikas teritorijas;
		2. apdzīvotības koncentrēšana un galvenie apdzīvotības centri;
		3. Alūksnes pilsētas attīstība.
	6. Izvērtēt Alūksnes novada apdzīvotības struktūras un tās telpiskās attīstības iespējas, Alūksnes pilsētas robežu paplašināšanas lietderību, nepieciešamības gadījumā noteikt jaunas Alūksnes pilsētas un ciemu robežas.
	7. Pārskatīt un izvērtēt “Alūksnes novada teritorijas plānojuma 2015. – 2027.gadam grozījumi” risinājumu atbilstību spēkā esošajiem normatīvajiem aktiem, tai skaitā MK noteikumu Nr.240 prasībām. Ievērot plānošanas nepārtrauktības un pēctecības principu, risinājumus, kuru pamatojums nemainās, integrēt jaunajā teritorijas plānojumā.
	8. Veikt spēkā esošo lokālplānojumu izvērtējumu, sniegt priekšlikumus par to atcelšanu vai saglabāšanu, nodrošinot to integrēšanu teritorijas plānojumā.
	9. Pārskatīt un izvērtēt pašvaldībai piederošo teritoriju perspektīvo izmantošanu un to atbilstību pašvaldību funkciju veikšanai un ilgtermiņa attīstības mērķu sasniegšanai. Norādīt teritorijas, kuras būtu nepieciešamas pašvaldības funkciju realizēšanai.
	10. Pārskatīt un precizēt pašvaldības kompetencē esošās apgrūtinātās teritorijas, to aizsargjoslas, atbilstoši Aizsargjoslu likumam, ievērojot Apgrūtināto teritoriju informācijas sistēmas likumā noteiktās prasības.
	11. Teritorijas plānojumā ietvert vispārīgu transporta infrastruktūras attīstības plānu, paredzēt ielu kategorijas, atbilstoši MK noteikumu Nr.240 iedalījumam.
	12. Izvērtēt privātpersonu iesniegtos priekšlikumus, institūciju nosacījumus, atzinumus, kā arī izstrādātos un realizētos projektus novada teritorijas infrastruktūras attīstībā.
	13. Integrēt teritorijas plānojumā inženierkomunikāciju tīklu attīstības shēmas (ūdensapgāde, kanalizācija, lietus ūdens kanalizācija, ielu apgaismojums, elektroapgāde, siltumapgāde, gāzes apgāde, sakari).
	14. Izstrādāt teritorijas plānojuma paskaidrojuma rakstu, ņemot vērā darba uzdevuma 4.1.punkta prasības.
	15. Izstrādāt teritorijas plānojuma grafisko daļu, ņemot vērā darba uzdevuma 4.2.punkta prasības.
	16. Izstrādāt teritorijas plānojuma teritorijas izmantošanas un apbūves noteikumus, ņemot vērā darba uzdevuma 4.3.punkta prasības.
	17. Ja teritorijas plānojuma izstrādes laikā tiek publiskoti pētījumi vai situāciju raksturojoši dati, kuri būtiski ietekmē pašreizējās situācijas analīzi un plānoto situāciju, izstrādes vadītājs izvērtē nepieciešamību grozīt plānošanas dokumenta izstrādes darba uzdevumu.
	18. Pirms redakcijas izstrādes uzsākšanas saņemt no Vides pārraudzības valsts biroja atbilstošu lēmumu par Stratēģiskā ietekmes uz vidi novērtējuma piemērošanas nepieciešamību.
	19. Teritorijas plānojumu izstrādāt Teritorijas attīstības plānošanas sistēmā (TAPIS), ievērojot Ministru kabineta 2014.gada 8. jūlija noteikumus Nr.392 “Teritorijas attīstības plānošanas informācijas sistēmas noteikumi”, Viedās administrācijas un reģionālās attīstības ministrijas noteiktās vadlīnijas un citos normatīvajos aktos noteiktās prasības.
3. **Institūcijas, no kurām pieprasa nosacījumus un informāciju**
	1. Valsts vides dienesta Vidzemes reģionālā vides pārvalde;
	2. Vides pārraudzības valsts birojs;
	3. Dabas aizsardzības pārvalde;
	4. Veselības inspekcija;
	5. Vidzemes plānošanas reģions;
	6. Smiltenes novada pašvaldība;
	7. Gulbenes novada pašvaldība;
	8. Balvu novada pašvaldība;
	9. Nacionālā kultūras mantojuma pārvalde;
	10. Latvijas Ģeotelpiskās informācijas aģentūra;
	11. Civilās aviācijas aģentūra;
	12. VSIA “Latvijas Vides, ģeoloģijas un meteoroloģijas centrs”;
	13. VSIA “Zemkopības ministrijas nekustamie īpašumi”;
	14. VAS “Latvijas valsts meži”;
	15. Valsts meža dienesta Austrumu virsmežniecība;
	16. Lauku atbalsta dienests;
	17. Valsts ugunsdzēsības un glābšanas dienests;
	18. VAS “Latvijas Valsts ceļi”;
	19. AS “Latvijas dzelzceļš”;
	20. AS “GASO”;
	21. SIA “ Latvijas Propāna Gāze” ;
	22. AS “Conexus Baltic Grid”;
	23. VAS “Latvenergo”;
	24. AS “Sadales tīkls”;
	25. AS “Augstsprieguma tīkls”;
	26. SIA “Tet”, SIA “Latvijas Mobilais Telefons”, SIA “Tele2”, SIA “Bite Latvija”;
	27. VAS “Latvijas valsts radio un televīzijas centrs”;
	28. Ekonomikas ministrija;
	29. Satiksmes ministrija;
	30. Aizsardzības ministrija;
	31. Zemkopības ministrija.
4. **Prasības teritorijas plānojuma projekta saturam**

Teritorijas plānojuma projektā ietver:

* 1. Paskaidrojuma rakstu, kurā sniegta informācija atbilstoši normatīvajā regulējumā noteiktajam, un sniedzot aprakstu par teritorijas plānojuma risinājumiem saistībā ar katru no darba uzdevumos formulētajiem jautājumiem. Paskaidrojuma raksta pielikumos ietverama informācija par papildus veiktām izpētēm vai datu analīzi.
	2. Grafisko daļu sagatavo, par pamatu izmantojot spēkā esošo Alūksnes novada teritorijas plānojuma grozījumu projekta grafisko materiālu un funkcionālo zonējumu:

4.2.1. Teritorijas plānojuma grafisko daļu sagatavo uz topogrāfiskās pamatnes, izmantojot aktuālāko pieejamo Latvijas Ģeotelpiskās informācijas aģentūras topogrāfisko karti. Kā palīgmateriālu var izmantot pieejamo Latvijas Ģeotelpiskās informācijas aģentūras ortofoto karti;

4.2.2. funkcionālām zonām un teritorijām ar īpašiem noteikumiem izmanto normatīvajos aktos par teritorijas plānošanu, izmantošanu un apbūvi noteiktos apzīmējumus;

4.2.3. atbilstoši kartogrāfiskā materiāla mēroga noteiktībai noteikt:

4.2.3.1. novada teritorijas funkcionālo zonējumu, ievērojot dabā izšķiramus elementus, piemēram, ielas, ceļus, stigas, ūdensteces vai zemes vienību robežas, kā arī ievērojot normatīvajos aktos par teritorijas plānošanu, izmantošanu un apbūvi noteiktās prasības;

4.2.3.2. teritorijas ar īpašiem noteikumiem, ievērojot normatīvajos aktos par teritorijas plānošanu, izmantošanu un apbūvi noteiktās prasības;

4.2.3.3. pašvaldības kompetencē esošās apgrūtinātās teritorijas;

4.2.3.4. pilsētas un ciemu administratīvās robežas;

4.2.3.5.publiskās infrastruktūras objektus (transporta, sakaru, enerģētikas, ūdensapgādes, kanalizācijas un vides);

4.2.3.6. teritorijas un objektus, kuriem noteikts nacionālo interešu statuss;

4.2.3.7. apgrūtinātās teritorijas un objektus, kuriem nosaka aizsargjoslas saskaņā ar normatīvajiem aktiem par apgrūtinātajām teritorijām;

4.2.3.8. paaugstināta riska teritorijas, paaugstinātas bīstamības objektus un potenciālās paaugstināta riska zonas;

4.2.3.9. degradētās teritorijas;

4.2.3.10.atkarībā no plānojuma mēroga un pieejamo datu precizitātes, Valsts aizsargājamos kultūras pieminekļus;

4.2.3.11. kā ūdeņu teritoriju attēlot šādus virszemes ūdensobjektus: ūdensteces, kuru kopējais garums ir vismaz 3 km, ūdenstilpnes, kuru platība ir vismaz 0,1 ha;

4.2.3.12. norādīt ūdens ņemšanas vietas ugunsdzēsības vajadzībām;

4.2.3.13. norādīt peldvietas un atpūtas vietas pie publiskiem ūdeņiem, kā arī atbilstoši mēroga noteiktībai paredzēt piekļuves iespējas publiskajiem ūdeņiem;

 4.2.3.14. pārskatīt esošās un attēlot pilsētas un ciemu centralizēto siltumapgādes, ūdensapgādes un kanalizācijas, lietus ūdens kanalizācijas, gāzes apgādes, elektroapgādes, sakaru tīklu sistēmu shēmas, saskaņā ar atbildīgo institūciju nosacījumiem;

4.2.3.15. novada administratīvajā teritorijā esošo ģeodēzisko tīklu.

4.3. Teritorijas izmantošanas un apbūves noteikumus, kas nosaka prasības visu teritoriju plānošanai un izmantošanai:

4.3.1. zemes vienību veidošanai un robežu pārkārtošanai, tai skaitā jaunveidojamo zemes vienību minimālo platību, kā arī pieļaujamās atkāpes no tās, ņemot vērā novada telpiskās struktūras īpatnības;

4.3.2. teritorijas izmantošanai katrā funkcionālajā zonā un apakšzonā:

4.3.3. apbūves parametrus katrā funkcionālajā zonā un apakšzonā;

4.3.4. nosacījumus detālplānojumu un lokālplānojumu izstrādei;

4.3.5. prasības teritorijas izmantošanai un apbūvei:

4.3.5.1. transporta infrastruktūrai;

4.3.5.2. inženiertehniskās apgādes tīkliem un objektiem;

4.3.5.3. teritoriju labiekārtojumam;

4.3.5.4. vides pieejamībai;

4.3.5.5. vides risku samazināšanai;

4.3.5.6. ražošanas uzņēmumu, tirdzniecības un pakalpojumu objektu izvietošanai, to platībām, kā arī prasības blakus esošo dzīvojamās apbūves teritoriju aizsardzībai pret troksni, smakām un cita veida piesārņojumu;

4.3.5.7. attālumiem starp būvēm, kā arī no būvēm un labiekārtojuma elementiem līdz kokiem un krūmiem;

* + 1. prasības ūdeņu teritoriju izmantošanai:
			1. peldvietas un atpūtas vietas pie publiskiem ūdeņiem;
			2. attālumus no krasta līnijas, kādos attiecīgajā ūdensobjektā var izvirzīt infrastruktūras būves un objektus;
			3. publiskajos ūdeņos noteikt teritorijas, kurās atļauts izvietot peldbūves pakalpojumu objektu ierīkošanai;
			4. ūdensteču posmus vai ūdenstilpņu daļas, to parametrus, kurās ir ierobežota tādu kuģošanas un citu peldošu līdzekļu izmantošana, kuriem ir iekšdedzes dzinēji;
			5. izmantošanas veidu ierobežojumus ūdenstilpnēs un ūdenstecēs, kas noteiktas par riska ūdensobjektiem saskaņā ar normatīvajiem aktiem par riska ūdensobjektiem;
		2. nepieciešamos zemes izmantošanas nosacījumus degradētajās teritorijās;
		3. auto novietņu izvietošanai, tai skaitā attālumiem līdz dažādu veidu objektiem, un nepieciešamo auto novietņu skaitu dažādiem izmantošanas veidiem;
		4. žogu parametrus, norādījumus par to veidu dažādās funkcionālajās zonās;
		5. izstrādājot apbūves noteikumus, ņemt vērā citas prasības (inženiertehniskajam nodrošinājumam u.c.), aprobežojumus un nosacījumus (vides pieejamībai, labiekārtojumam), ņemot vērā novada teritorijas īpatnības, specifiku un institūciju nosacījumus;
		6. lokālplānojumus un detālplānojumus, kuri zaudē spēku, kā arī noteikt termiņu to detālplānojumu realizēšanas uzsākšanai, par kuru īstenošanu nav noslēgts administratīvais līgums.
	1. Pārskats par teritorijas plānojuma izstrādi, kurā iekļauj:
		1. ziņojumu par teritorijas plānojuma izstrādes gaitu;
		2. apkopojumu par institūciju nosacījumiem un atzinumiem, to ievērošanu vai noraidīšanu, norādot noraidījuma pamatojumu;
		3. ziņojumu par publiskās apspriešanas ietvaros notikušajiem sabiedriskās apspriedes pasākumiem un citiem sabiedrības iesaistes pasākumiem (aptaujām, diskusijām, interaktīvajiem pasākumiem);
		4. ziņojumu par privātpersonu priekšlikumiem un iebildumiem, to vērā ņemšanu vai noraidīšanu, norādot noraidījuma pamatojumu;
		5. ziņojumu par darba grupas sanāksmēm un tajās pieņemtajiem lēmumiem, sanāksmju protokoli un prezentācijas.
	2. Pārskatam pievienojami pašvaldības domes lēmumi, kas pieņemti teritorijas plānojuma izstrādes gaitā, institūciju sniegtā informācija, nosacījumi un atzinumi, saņemtie privātpersonu priekšlikumi un iebildumi un publiskās apspriešanas materiāli, sanāksmju protokoli.
1. **Sabiedrības līdzdalības nodrošināšana izstrādes procesā**

5.1. Nodrošināt efektīvu, atklātu, ietverošu, savlaicīgu un atbildīgu sabiedrības līdzdalību attīstības plānošanas procesā, tādējādi paaugstinot plānošanas procesa kvalitāti un plānošanas rezultātu atbilstību sabiedrības vajadzībām un interesēm.

5.2. Teritorijas plānojuma izstrādes procesā iesaistīt Alūksnes novada pašvaldības iestādes, kapitālsabiedrības, valsts iestādes, uzņēmējus un iedzīvotājus, nepieciešamības gadījumā organizējot tematiskās darba grupas vai citus līdzdalības pasākumus.

5.3. Organizēt apspriedes un citus līdzdalības pasākumus Alūksnes novada pagastu apvienības pārvaldē un pēc nepieciešamības arī Alūksnes novada pagastos.

5.4. Ja tiek saņemts Vides pārraudzības valsts biroja lēmums par stratēģiskā ietekmes uz vidi novērtējuma procedūras piemērošanu, vides pārskata publisko apspriešanu organizē vienlaicīgi ar Teritorijas plānojuma redakcijas publisko apspriešanu.

5.5. Organizēt un vadīt publiskās apspriešanas pasākumus un sabiedrības līdzdalības iesaistes pasākumus.

5.6. Paziņojumi, lēmumi, informatīvi materiāli plānojuma izstrādes gaitā publicējami portāla Geolatvija.lv sadaļā, kas ir Teritorijas attīstības plānošanas informācijas sistēmas (TAPIS) publiskā daļa, Alūksnes novada pašvaldības tīmekļa vietnē [www.aluksne.lv](http://www.aluksne.lv) un pašvaldības informatīvajā izdevumā “Alūksnes Novada Vēstis”, kā arī izvietojami sabiedrībai brīvi pieejamās vietās pašvaldības administratīvo ēku telpās vai ārtelpā, kā arī uz pašvaldības informatīvajiem stendiem, kur tas iespējams. Nodrošināt apspriežamo dokumentu publisku pieejamību visu publiskās apspriešanas laiku.

5.7. Sabiedrības līdzdalības procesā līdzsvarot privātpersonu un sabiedrības intereses ar teritorijas ilgtspējīgas attīstības iespējām.

5.8. Līdzsvaroti izvērtēt izteiktos priekšlikumus un savus lēmumus pamatot, kā arī paziņot tos sabiedrībai un priekšlikumu iesniedzējiem.

5.9. Protokolēt un sagatavot protokolus pēc darba grupas sanāksmēm, publiskās apspriešanas sanāksmēm, u.c. pasākumiem.

5.10. Sagatavot nepieciešamos paziņojumus publicēšanai pašvaldības tīmekļa vietnē [www.aluksne.lv](http://www.aluksne.lv) un informatīvajā izdevumā “Alūksnes Novada Vēstis”.

5.11. Sagatavot ar teritorijas plānojuma izstrādi saistītās vēstules institūcijām, fiziskām un juridiskām personām.

5.12. Sagatavot pārskatus par saņemto institūciju nosacījumiem un atzinumiem, fizisko un juridisko personu ierosinājumiem.